2003/534/EY: Komission päätös, tehty 17 päivänä heinäkuuta 2003, Euroopan parlamentin ja neuvoston päätöksen N:o 2119/98/EY ja päätöksen 2000/96/EY muuttamisesta kyseisissä päätöksissä lueteltujen tartuntatautien osalta sekä päätöksen 2002/253/EY muuttamisesta tartuntatautien tapausmäärittelyjen vahvistamisen osalta (ETA:n kannalta merkityksellinen teksti) (tiedoksiannettu numerolla K(2003) 2301)



Virallinen lehti nro L 184 , 23/07/2003 s. 0035 - 0039



Komission päätös, tehty 17 päivänä heinäkuuta 2003, Euroopan parlamentin ja neuvoston päätöksen N:o 2119/98/EY ja päätöksen 2000/96/EY muuttamisesta kyseisissä päätöksissä lueteltujen tartuntatautien osalta sekä päätöksen 2002/253/EY muuttamisesta tartuntatautien tapausmäärittelyjen vahvistamisen osalta (tiedoksiannettu numerolla K(2003) 2301) (ETA:n kannalta merkityksellinen teksti) (2003/534/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tartuntatautien epidemiologisen seurannan ja valvonnan verkoston perustamisesta yhteisöön 24 päivänä syyskuuta 1998 tehdyn Euroopan parlamentin ja neuvoston päätöksen N:o 2119/98/EY(1) ja erityisesti sen 3 artiklan a ja c alakohdan sekä 8 artiklan, sekä katsoo seuraavaa: (1) Päätöksellä N:o 2119/98/EY perustetaan yhteisöön verkosto, jonka tarkoituksena on edistää tiettyjen päätöksessä mainittujen tartuntatautiluokkien torjuntaa ja valvontaa koskevaa yhteistyötä ja koordinointia. Päätökseen tulisi sisällyttää taudit, joiden aiheuttajat on tuotettu erityisesti sitä varten, että niiden tahallisella levittämisellä maksimoidaan sairastumis- ja/tai kuolemantapausten määrä. (2) Yhteisön verkoston piiriin Euroopan parlamentin ja neuvoston päätöksen N:o 2119/98/EY mukaisesti asteittain otettavista tartuntataudeista 22 päivänä joulukuuta 1999 tehdyssä komission päätöksessä 2000/96/EY(2) luetellaan eräät tartuntataudit, jotka on määrä ottaa päätöksellä N:o 2119/98/EY perustetun yhteisön verkoston epidemiologisen seurannan piiriin. (3) Tapausmäärittelyjen vahvistamisesta tartuntatautien ilmoittamiseksi yhteisön verkostolle Euroopan parlamentin ja neuvoston päätöksen N:o 2119/98/EY mukaisesti 19 päivänä maaliskuuta 2002 tehdyllä komission päätöksellä 2002/253/EY(3) säädetään päätöksessä 2000/96/EY lueteltujen tartuntatautien tapausmäärittelyistä. (4) On aiheellista tarkistaa, että tartuntataudit, joiden tapausmäärittelyistä säädetään päätöksessä 2002/253/EY, ovat yhdenmukaisia päätöksessä 2000/96/EY lueteltujen tartuntatautien kanssa. (5) Isorokko saattaa aiheuttaa vakavan uhkan kansanterveydelle, jos sitä levitetään tahallisesti. Tämä tartuntatauti pitäisi sen vuoksi mainita komission päätöksen 2000/96/EY liitteessä I. Päätökseen 2002/253/EY olisi sisällytettävä isorokkoa koskeva tapausmäärittely. (6) Vaikka jäykkäkouristus ei tartukaan ihmiseltä toiselle ja sitä esiintyy yhteisössä vain satunnaisesti, seurantaan perustuvien rokotusohjelmien arviointi edesauttaa rokotuspolitiikan parantamista. Jäykkäkouristus pitäisi tämän vuoksi mainita tartuntatautina päätöksessä 2000/96/EY. Päätökseen 2002/253/EY sisältyy jo jäykkäkouristusta koskeva tapausmäärittely. (7) Pernaruton tahallinen levittäminen yhteisössä merkitsisi vakavaa uhkaa kansanterveydelle. Pernarutto pitäisi tämän vuoksi mainita tartuntatautina päätöksessä 2000/96/EY. Päätökseen 2002/253/EY sisältyy jo pernaruttoa koskeva tapausmäärittely. (8) Botulismin tartunta ei rajoitu elintarvikkeista johtuviin tautitapauksiin, ja viittaus tähän tartuntatapaan olisi siksi poistettava. (9) On aiheellista tarkistaa päätöksessä 2002/253/EY olevaa kurkkumätää koskevaa tapausmäärittelyä tuoreimman tieteellisen näytön huomioon ottamiseksi. (10) Päätöksessä 2000/96/EY määritellään kriteerit tartuntatautien ja erityisalojen valitsemiseksi päätöksellä N:o 2119/98/EY perustetun yhteisön verkoston epidemiologisen seurannan piiriin. Q-kuume ja tularemia täyttävät nämä kriteerit tahallisen levittämisen ollessa kyseessä. Näitä tauteja esiintyy lisäksi luonnostaan Euroopan yhteisön alueella. Tapausmäärittelyihin perustuvasta seurannasta koituu lisähyötyä. Kyseiset tartuntataudit pitäisi tämän vuoksi mainita päätöksessä 2000/96/EY. Lisäksi päätökseen 2002/253/EY olisi sisällytettävä Q-kuumetta ja tularemiaa koskevat tapausmäärittelyt. (11) Päätöksiä N:o 2119/98/EY, 2000/96/EY ja 2002/253/EY olisi sen vuoksi muutettava vastaavasti. (12) Tässä päätöksessä säädetyt toimenpiteet ovat päätöksen N:o 2119/98/EY 7 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen N:o 2119/98/EY liite tämän päätöksen liitteen I mukaisesti. 2 artikla Muutetaan päätöksen 2000/96/EY liite I tämän päätöksen liitteen II mukaisesti. 3 artikla Muutetaan päätöksen 2002/253/EY liite tämän päätöksen liitteen III mukaisesti. 4 artikla Tämä päätös on osoitettu kaikille jäsenvaltioille. Tehty Brysselissä 17 päivänä heinäkuuta 2003. Komission puolesta David Byrne Komission jäsen (1) EYVL L 268, 3.10.1998, s. 1. (2) EYVL L 28, 3.2.2000, s. 50. (3) EYVL L 86, 3.4.2002, s. 44. LIITE I Korvataan päätöksen N:o 2119/98/EY liitteessä oleva viimeinen luetelmakohta seuraavalla tekstillä: "- Muut taudit (vesikauhu, pilkkukuume, viruksen aiheuttamat verenvuotokuumeet, malaria ja kaikki muut vielä luokittelemattomat vakavat kulkutaudit, mukaan luettuina taudit, joiden aiheuttajat on tuotettu erityisesti sitä varten, että niiden tahallisella levittämisellä maksimoidaan sairastumis- ja/tai kuolemantapausten määrä jne.)." LIITE II Muutetaan päätöksen 2000/96/EY liite I seuraavasti: 1) Lisätään 2.1 kohtaan seuraavat termit: "Isorokko Jäykkäkouristus." 2) Lisätään 2.4 kohtaan termi "Pernarutto" ennen termiä "Botulismi". 3) Muutetaan 2.5.3 kohta seuraavasti: a) lisätään termi "Q-kuume" termin "Ekinokokkoosi" jälkeen b) lisätään termi "Tularemia". LIITE III Muutetaan päätöksen 2002/253/EY liitteessä osa "TAPAUSMÄÄRITTELYT" seuraavasti: 1) Korvataan otsikko "BOTULISMI, ELINTARVIKKEISTA JOHTUVA" otsikolla "BOTULISMI". 2) Korvataan kohdassa "KURKKUMÄTÄ" teksti seuraavasti: "KURKKUMÄTÄ Kliininen kuvaus Kliininen kuva, joka sopii joko respiratiiviseen kurkkumätään, eli ylempien hengitysteiden sairaus, jolle on tunnusomaista kurkkukipu, alhainen kuume sekä nielurisaan/nielurisoihin, nieluun tai nenään kiinnittyvät peitteet, tai ei-respiratiiviseen kurkkumätään, eli sairaus, jolle ovat tunnusomaisia ihon, sidekalvon, korvan, sukuelinten tai muuntyyppiset haavaumat. Diagnoosin laboratoriokriteerit Toksiinia muodostavien korynebakteerien (tavallisimmin Corynebacterium diphtheriae tai C. ulcerans) eristäminen kliinisestä näytteestä. Tapausluokitus >TAULUKON PAIKKA> Sekä respiratiivisen että ei-respiratiivisen difterian tapaukset, joissa on eristetty toksigeenisiä kantoja, on ilmoitettava, samoin kuin on löydettäessä ilmoitettava oireettomat kantajat, joissa on toksigeenisiä kantoja. Tapauksia, joilla on ei-toksigeeninen C. diphtheriae tai C. ulcerans, ei tarvitse ilmoittaa." 3) Lisätään seuraava teksti kohtaan "POLIOMYELIITTI, LAPSIHALVAUS" kuuluvan tekstin jälkeen: "Q-KUUME Kliininen kuvaus Kuumesairaus, johon kuuluvat jäykkyys, lihaskivut, pahoinvointi ja retrobulbaarinen pääkipu. Vakavana tauti voi aiheuttaa akuutin maksatulehduksen, keuhkokuumeen, meningoenkefaliitin ja sikiön abortoitumisen. Kliinisiin laboratoriolöydöksiin voivat kuulua kohonneet maksan entsyymiarvot ja poikkeavuudet pyyhkäisemällä otetuissa näytteissä. Diagnoosin laboratoriokriteerit - Coxiella burnetii -bakteerin eristäminen kliinisestä näytteestä - Spesifisen vasta-ainereaktion osoittaminen - C. burnetii -bakteerin osoittaminen kliinisestä näytteestä osoittamalla antigeeni tai nukleiinihappo. Todennäköinen tapaus: spesifisten vasta-aineiden yksittäinen korkea titteri. Tapausluokitus >TAULUKON PAIKKA>" 4) Lisätään seuraava teksti kohtaan "PUNATAUTI" kuuluvan tekstin jälkeen: "ISOROKKO Kliininen kuvaus Tauti, johon liittyy akuutti yli 38 °C:n kuumeilu; tämän jälkeen seuraa ihottuma, jolle ovat tunnusomaisia samassa kehitysvaiheessa olevat rakkulat tai kiinteät märkärakkulat, ilman muuta näkyvää syytä; ihottuma on pääasiallisesti jakautunut keskipakoisesti. Epätyypilliseltä näyttäviin tapauksiin kuuluvat - hemorragiset leesiot - litteät samettimaiset leesiot, jotka eivät näytä tyypillisiltä rakkuloilta eivätkä kehity märkärakkuloiksi. Diagnoosin laboratoriokriteerit Isorokkoviruksen (Variola) eristäminen kliinisestä näytteestä tai Variola-viruksen DNA:n määrittäminen polymeraasiketjureaktion (PCR-menetelmän) avulla kliinisestä näytteestä, minkä jälkeen sekvensointi. Variola-viruksen määrittäminen kliinisestä näytteestä elektronimikroskopialla (EM) negatiivisen värjäyksen avulla. Tapausluokitus >TAULUKON PAIKKA> Epidemian aikana: kliiniseen kuvaukseen sopiva tapaus, jolla on epidemiologinen yhteys ja joka on mahdollisuuksien mukaan vahvistettu laboratoriossa joko EM:llä tai PCR-menetelmällä." 5) Lisätään seuraava teksti kohtaan "TUBERKULOOSI" kuuluvan tekstin jälkeen: "TULAREMIA Kliininen kuvaus Yhteen tularemian eri muodoista sopiva kliininen kuva - ulseroglandulaarinen (ihossa olevia haavaumia ja paikallista lymfadenopatiaa) - glandulaarinen (paikallista lymfadenopatiaa, ei haavaumia) - okuloglandulaarinen (sidekalvotulehdus ja preaurikulaarista lymfadenopatiaa) - orofaryngeaalinen (stomatiitti tai faryngiitti tai tonsilliitti ja kaulanalueen lymfadenopatia) - intestinaalinen (intestinaalista kipua, oksentelua tai ripulia) - pneumoninen (primaarinen pneumoninen sairaus) - typhuksen kaltainen (kuumesairaus, johon ei kuulu varhaisessa vaiheessa lokalisoivia taudinmerkkejä ja oireita). Diagnoosin laboratoriokriteerit - Francisella tularensis -bakteerin eristäminen kliinisestä näytteestä - Spesifisen vasta-ainereaktion osoittaminen. Todennäköinen tapaus: - Yksittäinen korkea titteri - Francisella tularensis -bakteerin osoittaminen kliinisestä näytteestä fluoresenssimäärityksellä. Tapausluokitus >TAULUKON PAIKKA>"